Grondgrypers buite Brits verwyderFoto: Verskaf Dit volg nadat AfriSake en drie aansoekers op 29 Junie vanjaar ’n tussentydse hofbevel in die Noord-Gautengse hooggeregshof in Pretoria in dié opsig verkry het nadat daar op die grond van verskeie private eienaars toegesak is. Volgens Stefan Pieterse, woordvoerder van AfriSake, is hierdie ’n groot oorwinning vir eiendomsreg omdat dit ’n grondwetlike reg is en hierdie reg afgedwing moet word. Twee van die drie aansoekers is weduwees wat geen ander hulpbronne het nie en dus genoodsaak was om AfriSake vir die uitsetting van dié grondgrypers te nader. Pieterse het gesê dat die uitsetting ’n uiterse suksesvolle operasie was waarin alle betrokke partye doeltreffend saamgewerk het. AfriSake sal op 18 Augustus weer in die Noord-Gautengse hooggeregshof verskyn om die tussentydse hofbevel te bekragtig.